**Кхеторан кехат**

**Дешаран предметан «Литературни ешар» лерина йолу белхан программа**

**х1оттийна хIокху документан бух тIехь:**

Нохчийн литературни ешари гергарчу хьесаехь йолу белхийн программа х1оттийна шолг1ачу т1аьхьенан Федеральни пачхьалкхан юкъарадешаран стандартийн лехамашна т1е а тевжаш. «Аргун-г1алин №6 йолчу ишколан» шеран рузманан хьесапашца а, ишколан дешаран планаца а 2021-2022 дешаран шо.

**Дешаран-методически комплект**

Э.Х. Солтаханов Нохчийн меттан, дешаран юьхьанцарчу классашна лерина герггарчу хьесапехь йолу программа, Нохчийн Республикан дешаран а,1илманан а министерствос магийна йолу.

«Абат» 1кл., «Дешаран книжка» 2кл., «Дешаран книжка» 3кл., «Дешаран книжка» 4кл. Солтаханов Э.Х., Солтаханов И.Э. Соьлжа-Г1ала АП ИПК «Грозненский рабочий»

**Дешаран хьесапаца цхьаьнадог1уш, нохчийн мотт 1аморна леринчу сахьтийн барам:**

|  |  |  |
| --- | --- | --- |
| Класс | Шарахь | К1иранах |
| 1 | 66 | 2 |
| 2 | 70 | 2 |
| 3 | 70 | 2 |
| 4 | 70 | 2 |

1. Предмет 1аморца доьзна долу жам1аш

Литературни ешар 1амочаьргахь хила деза личностни жам1аш:

Россин юкъара этнически а, граждански а цхьааллаш кхиор, вуьшта аьлча

ша муьлхачу къоман векал ву а, Россин пачхьалкхан гражданин ша хилар а кхетор; юкъара российски а, граждански а, нохчийн г1иллакх-оьздангаллин а мехаллаш шегахь кхиор;

-исбаьхьаллин произведенийн буха т1ехь шегахь адамаллин а, демократически а мехаллаш кхиор;

* шен къоман культурех, бусулба динах а долу хаарш хилар, кхечу къаьмнех а, церан культурех, динах лаьцнарг а девзаш хилар; кхечу къаьмнийн культуре а, динца доьзначу ламасташка а ларам шегахь хилийтар;
* шен къоман г1иллакхаш а девзаш, кхечу къаьмнашца а г1иллакхашца а, динца а йоьзна йолу юкъаметтигаш ларъян хаар;

-доьзалан ламасташка тергаме хила везар шегахь кхиор,

1алам лардан а, шен а, нехан а могушалла ларъян езарх кхеташ хилар;

-таханлерчу дуьненахь вахаран 1алашонца шен амал кхиор; шен нийсархошца а, баккхийчаьрца а девне ца вуьйлуш, машаре ваха болу лаам шегахь кхиор;

* дешархочун социальни декхарш карадерзор; дешаре лаам кхиор; дешар шена оьшуш хиларх кхетар;
* къоман а, кхийолу а литература ешарца синъоьзданагаллин мехаллаш а, эстетически синхаамаш шегахь кхиор.

Литературни ешар 1амочаьргахь хила деза метапредметни жам1аш:

-дешаран 1алашонех а, декхарех а кхеташ хилар, кхоллараллин кепара хьесапаш кхочушдар;

-шена хьалха х1оттийнчу декхаре хьаьжжина, дешаран декъехула билгалдан леринарг къасто а, цуьнан мах хадо а, и кхочушдархьама эвсаре некъ харжа а хаар;

- ша баьхначу кхиамийн бахьанех кхеташ хилар шегахь кхиор (ткъа иштта цададаларан бахьанех а, иза лазаме ца долуьйтуш т1еэца хууш а хилар;

-коммуникативни а, х1ума довзаран а декхарш кхочушдаран 1алашонца меттан г1ирсех пайда эцар;

-дечун логически кепаш (дустар, анализ, юкъара маь1на дар) караерзор;

- кхечу къаьмнийн нийсархошца цхьаьна дечу г1уллакхашкахь юкъара 1алашонаш билгалъяр, хьан, х1ун дийрду къастор, цаьрца цхьаьна тергам латтор, ша а, вукхара а дечун цхьанакепара мах хадор; девне ца дерзош, 1оттаме дерш д1адерзор, ларамца т1еэцар кхечу къомах волчун амалехь дерг;

- базови предметийн кхетамаш, кхечу предметашца боьзна кхетамаш а караберзор, шен предметца уьш буозар.

Литературни ешар 1амочаьргахь хила деза предметаца доьзна долу жам1аш:

- къоман а, дуьненан а, культурийн хилам а, синъоьздангаллин мехаллаш, ламасташ лардаран а, кхид1а а д1акховдоран г1ирс санна литературех кхетар;

-ша-шен кхиарехь ешаран мах лакхара хиларх кхетар; виллина йоьшуш хила везаш хилар болу лаам шегахь кхиор; дуьненах а, къоман исторех а, культурех а болу кхетамаш кхиор; юьхьанцара г1иллакх-оьздангалла кхиорехь литературо д1алоцу меттиг къасто а, дика а, вуо а х1ун ду хууш хилар;

- х1унда еша еза бохучух кхеташ хилар, цу декъехь тайп-тайпанчу ешарх пайда эцар;

-дешаран а, 1илманан кхетаме, исбаьхьаллин тексташ ладог1арца т1еэца а, кхеташ еша а, цхьанатайпана царах кхета а хууш хилар; стихотворенин кепехь йолу тексташ къастош ешаран юьхьанцара хаарш карадерзор;

-прозаически исбаьхьаллин произведенеш юхасхьайийца а, церан чулацамах долчу хаттаршна жоьпаш дала а, ешначу дешаран, 1илманан кхетаме, исбаьхьаллин текстийн бахьанин-т1аьхьалонийн з1енаш къасто а хаар карадерзор;

-меттан бакъонаш а ларъеш, йозанехь а, барта а доцца дийцарш х1итто хаар карадерзор;

-хьайца къамел деш волчуьнга а ладог1а а, цо дуьйцучуьнца реза вацахь а, делил далорца айхьа бохург т1еч1аг1дан а, г1иллакхехь вистхила а, диалог д1аяхьа а хаар карадерзор;

-исбаьхьаллин текстийн башхаллийн дуьхе а кхуьуш, дешаран, 1илманан, исбаьхьаллин тексташ вовшех къасто хаар;

-ешначу исбаьхьаллин, 1илманан, дешаран текстийн теманах, коьртачу маь1нах кхеташ хилар; исбаьхьаллин текстехь балийна меттан исбаьхьаллин г1ирсаш ган а, яздархочо мича 1алашонца уьш юкъа балийна а хаар;

-ша ешначу исбаьхьаллин произведенин мах хадо а, цунах лаьцна шена хетарг ала а хаар;

-ешначу текстехь йолу синъоьздангаллин мехаллаш йовзийта а, уьш шегахь кхио а хаар;

- оьрсийн а, нохчийн а исбаьхьаллин произведенийн персонажаш (дакъалацархой) вовшашца буста а, церан амалехь, г1уллакхашкахь цхьаьна дог1ург схьа а лохуш, царна харакатеристика яла а, цаьрга шен болу хьежам гайта а хаар;

- шена хаза хета книга шенна схьахаржа а, т1ебузучу хаамийн справочни хьостанех пайда эца а хаар

Дешаран предметан чулацамехь мехаллийн 1алашонаш йийцар

Нохчийн мотт 1аморан жам1ех цхьаъ ду дешархой мехаллийн системах кхетар, цара т1еэцар а.

Дикаллин мехалла — дуьненан цхьа дакъа хи­ларх кхетар, цигахь адамаш вовшехдозу ягарйина ца валлал

дукхачу з1енашца, царна юкъахь ду матто деш дерг а, ийманехь вахаран т1едахкарш т1е а оьцуш (къинхетаме хила, хьайца наха лело луург цаьрца д1алеладе ахьа).

Iиллиман мехалла дерриг адамийн дахаран мехаллин буха т1ехь лаьтта, дуьненан 1аламан цхьа дакъа ша и хиларх кхета веза. 1алам дезар — адам ша деха меттиг иза юйла хууш, и лардар, цуьнан исбаьхьаллах воккхавер. Исбаьхьаллин а, 1илманан а литературийн говзарийн текстийн г1оьнца 1аламе безам кхоллар).

Хазаллин, дерриге а цхьаьнадаран мехалла —

нохчийн меттан хазаллах и массо аг1ор нийса цхьаь- на барах, цуьнан сурткхолларан некъаллах кхетар.

**Бакъдолучун мехалаа** — адамийн культурин дакъа, хиламийн де кхиар, социальни хиламашкахь дерриг а вовшехдозуш хилар .1илманан мехаллийн буха т1ехь хиларх кхетар; хаарш мехала хилар;бакъдерг т1еч1аг1дар, х1уманан бухе кхиа г1ертар мехалла санна

хилар.

Доьзалан мехалла — адаман дахарехь доьзал маь1не хиларх, ша схьаваьлла бух мичара бу хаар; доьзалехь барт-ийман ч1аг1дар, гергарлонаш лелор, вовшашна г1одар, воккхачун ларамбар, церан г1иллакхаш лардар.

Къинхьегаман а, кхоллараллин а мехалла — ада­мийн дахарехь къинхьегаман маь1нах кхетар, цхьа- барт, юкъара 1алашо, жоьпалла, возуш цахилар, къинхьегаман мехалла хаар, литературин а, кхол­лараллин а къинхьегам ларар.

Гражданственностан а, патриотизман а мехалла — юкъараллин, халкъан декъашхо, мехкан а, пачхь­алкхан а векал санна ша хетар а; шен меттан долуш- долучун а, хиндолучун а жоьпалла хаар, шен мех­кан балахилар: цуьнан истории, меттан, культурин, цуьнан дахаран, цуьнан халкъан ларамбар.

Адамаллин мехалла — России хилла ца 1аш, де­нан ерриге юкъараллин а гражданин ша хетар, и ме­халла ехаш а, кхиар а хилийта оьшург бу машар, цунна г1уллакхашдар, толерантность хилар, кхечу культурийн а, меттанийн а ларамбар

Литературни ешар 1амочаьргахь хила деза предметаца доьзна долу жам1аш:

- къоман а, дуьненан а, культурийн хилам а, синъоьздангаллин мехаллаш, ламасташ лардаран а, кхид1а а д1акховдоран г1ирс санна литературех кхетар;

-ша-шен кхиарехь ешаран мах лакхара хиларх кхетар; виллина йоьшуш хила везаш хилар болу лаам шегахь кхиор; дуьненах а, къоман исторех а, культурех а болу кхетамаш кхиор; юьхьанцара г1иллакх-оьздангалла кхиорехь литературо д1алоцу меттиг къасто а, дика а, вуо а х1ун ду хууш хилар;

- х1унда еша еза бохучух кхеташ хилар, цу декъехь тайп-тайпанчу ешарх пайда эцар;

-дешаран а, 1илманан кхетаме, исбаьхьаллин тексташ ладог1арца т1еэца а, кхеташ еша а, цхьанатайпана царах кхета а хууш хилар; стихотворенин кепехь йолу тексташ къастош ешаран юьхьанцара хаарш карадерзор;

-прозаически исбаьхьаллин произведенеш юхасхьайийца а, церан чулацамах долчу хаттаршна жоьпаш дала а, ешначу дешаран, 1илманан кхетаме, исбаьхьаллин текстийн бахьанин-т1аьхьалонийн з1енаш къасто а хаар карадерзор;

-меттан бакъонаш а ларъеш, йозанехь а, барта а доцца дийцарш х1итто хаар карадерзор;

-хьайца къамел деш волчуьнга а ладог1а а, цо дуьйцучуьнца реза вацахь а, делил далорца айхьа бохург т1еч1аг1дан а, г1иллакхехь вистхила а, диалог д1аяхьа а хаар карадерзор;

-исбаьхьаллин текстийн башхаллийн дуьхе а кхуьуш, дешаран, 1илманан, исбаьхьаллин тексташ вовшех къасто хаар;

-ешначу исбаьхьаллин, 1илманан, дешаран текстийн теманах, коьртачу маь1нах кхеташ хилар; исбаьхьаллин текстехь балийна меттан исбаьхьаллин г1ирсаш ган а, яздархочо мича 1алашонца уьш юкъа балийна а хаар;

-ша ешначу исбаьхьаллин произведенин мах хадо а, цунах лаьцна шена хетарг ала а хаар;

-ешначу текстехь йолу синъоьздангаллин мехаллаш йовзийта а, уьш шегахь кхио а хаар;

- оьрсийн а, нохчийн а исбаьхьаллин произведенийн персонажаш (дакъалацархой) вовшашца буста а, церан амалехь, г1уллакхашкахь цхьаьна дог1ург схьа а лохуш, царна харакатеристика яла а, цаьрга шен болу хьежам гайта а хаар;

- шена хаза хета книга шенна схьахаржа а, т1ебузучу хаамийн справочни хьостанех пайда эца а хаар;

**2. Дешаран предметехула болу юьхьанцарчу юкъарадешаран чулацам**

«Литературни ешар» предмето чулоцу х1ара дакъош: дешархочун «Ешарца доьзна г1уллакх», «Исбаьхьаллин текстийн буха т1ехь долу дешархойн кхоллараллийн г1уллакх», «Берийн ешаран гуо» яздархойн ц1ерш а йовзуьйтуш, дешархошна кху предметехула евзар йолу ерриге а произведенеш, хуьлийла уьш дийнна произведенеш я церан дакъош. Программи юкъа дог1у иштта кхидолу дакъош а: «Литературоведчески пропедевтика», «Библиографически культура», «Къамелан кепашца доьзна долу г1уллакхаш». Боккха тидам т1ебахийтина нохчийн матте ладог1ар декъана а. «Ешар» ц1е йолчу декъехь къаьсттина тидам т1е бахийтина къастош ешарна. Юьхьанцарчу классашкахь нийса а, шера а ешарехь карадирзинчу хаарша аьтто бийр дешархойн лакхарчу классашкахь литература йовзарехь а. «Дистхилар», «Йоза» дакъоша аьтто бийр бу барта а, йозанан а къамел кхиорехь. Боккха тидам т1е бахийтина вистхила хаарна а, къамелан оьздангаллина а, меттан исбаьхьаллин г1ирсаш караберзорна а.

«Къамелан кепашца долу г1уллакхаш» ц1е йолу дакъа къамелан кепаш йовзийтина ца 1аш, х1ума довзаран а, синъоьздангаллин, интеллектуальни, кхоллараллин г1уллакхаш чулоцуш а ду шена. И г1уллакхаш кхочушдо дешаран, 1илманан г1араевллачу, исбаьхьаллин тексташ т1ехь болх бечу хенахь. Ешарца, йоьшург т1еэцарца, исбаьхьаллин тексташ т1ехь болх барца цхьаьна кхочушхуьлу дешархочун синъоьздангалла, кхолларалла кхиарца доьзна долу г1уллакхаш а. Исбаьхьаллин тексташ ешар бахьанехь карадирзина хаарш дерзадо дешархоша шаьш кхочушдечу кхоллараллин г1уллакхашка: къастош а, яххьашца а ешар, тардина дийна суьрташ кхоллар, инсценировкаш яр, барта а йозанца юхасхьайийцар шаьш ешна исбаьхьаллин произведенеш, тайп-тайпанчу теманашна барта а, йозанца а аларш кхоллар и д1. кх. а.

«Берийн ешаран гуо» декъехь кхочушхуьлу исбаьхьаллин тексташ харжаран принципаш. Царна юкъахь уггаре а мехала ерш ю: еша дог дар, йоьшучух кхеташ хилар, тематика, проблематика. Тексташ шайца к1орггера кхетош-кхиоран маь1на а долуш, тайп-тайпанчу жанрашкахь хила еза. Кхечу къаьмнийн произведенеш йовзийта а мегар ду, нагахь шайца цхьа пайден дерг дохьуш уьш елахь. Кху декъа юкъа дахана оьрсийн туьйранаш, г1арабевллачу оьрсийн яздархойн Л. Толстойн, Г. Скребицкийн, В. Бианкин, А. Гайдаран произведенеш.

«Литературоведчески пропедевтика» декъехь билгалбина исбаьхьаллин тексташ йоьшучу хенахь дешархой шайх хьакхалур болу а, бийцаре беш, шайна т1ехь болх бен болу а литературоведчески кхетамаш. Тексташ т1ехь болх бечу хенахь дешархойн карахь мехала г1ирс хилла д1ах1уьттур бу и литературни кхетамаш.

«Библиографически культура» декъо аьтто бо еша билгалйинчу литератури юкъара оьшу книга харжа хууш хилар кхиорехь, оглавлени, аннотаци карорехь, суьрташ дехкина художник, автор билгалварехь, иллюстрацеш текстан хиламашца буозарехь, ткъа иштта 1амаво тайп-тайпанчу справочни материалашца болх бан.

Дешаран предметан чулацаман мехаллаш.

Х1ара предмет 1амочу хенахь йовзар нисло массо а тайпа бохург санна къоман мехаллаш (патриотизм, доьзалан мехаллаш, 1алам, къинхьегам а, кхолларалла а, искусство, литература, дин). Кхузаманан, махкана а, халкъана а пайден хир долчу кепара оьзда, ийман долуш, кхидолу къаьмнаш лоруш, к1ант-йо1 кхиор ду хила дезарг цу предметана бухе диллинарг.

Личностные, метапредметные и предметные результаты освоения конкретного учебного предмета.

Предмет 1аморца доьзна долу жам1аш.

Къамелан кепаш

Ладог1ар

Дуьйцу къамел ладог1арца т1еэцар, цхьанатайпана иза кхетадар, ладоьг1начуьнца доьзна хаттаршна жоьпаш далар, ладоьг1начун чулацамах лаьцна шена хаттар дала хаар, х1ун 1алашо йолуш ладуьйг1ира къамеле кхетадар. Стихотворни къамеле ладог1а хаар, ладоьг1начун дог-ойла къастор.

Ешар

Хезаш ешар. Кхеташ, нийса, цхьанаэшшара хезаш ешар. Ешаран чехкалла доза тухуш къастош яц, х1ора дешархочун башхалле хьожжий къастош хуьлу и барам. Ешаран сихалла т1аьхь-т1аьхьа чехкайоккху. Йоьшучу хенахь соцунг1ашший, интонаций, сацаран хьаьркаш лар а деш, кхетаме, нийса, цхьанаэшшара дийначу дешнашца ешар.

Дагахь ешар. Дагахь йоьшучу хенахь йоьшучун маь1нах кхеташ хилар. Ешначу текстехь оьшуш болу хаамаш карон а, меттан исбаьхьаллин г1ирсаш ган а хаар.

Къамел дар. Барта къамелан оьздангаллаМонологически къамел барта къамелан кеп санна. Монологически кепара аьллачун коьртачу маь1них кхеташ хилар. Къамелан кепаш: дийцар, суртх1оттор, ойлаяр.

Шен аларехь меттан исбаьхьаллин г1ирсех пайда эцар(синонимех, вастаме дешнех, антонимех, дустарех, эпитетех). Шен аларна план х1оттор. Монологически алар дозаделла а, маь1на долуш а хилар. Диалогехь ден къамел: цуьнан башхалла. Хьайца къамел деш волчуьнга ладог1а а, цо дуьйцучух кхета а, цунна жоп дала а хаар. Хьуна ца хетачу, кхечу кепара олучуьнга а ладог1а а, делил а далош, тешшош цунна жоп дала а хаар. Кхечу къомах волчу нийсархочуьнца диалог д1ахьочу хенахь цо дечу къамелах кхеташ, цуьнан культурин башхаллаш тидаме а оьцуш, иза т1елаца хаар. Шен къамелехь меттан исбаьхьаллин г1ирсех пайда эца хаар.

Йоза. Йозанан къамелан оьздангалла.

Йозанан къамелан барамаш. Йозанца аьллачун чулацам билгалйинчу темица бог1уш хилар. Йозанехь йовзуьйту коьчал маь1на а долуш, вовшашца йозаелла а хила езар. Йозанан къамелехь меттан исабьхьаллин г1ирсех пайда эцар. Йозанехь шена хетарг ала хууш хилар: хаттарна жоп дала, изложени, йоцца сочинени язъян (сурт1хотторан, дийцаран, ойлаяран кепехь).

Ешаран г1уллакхийн кепаш

Дешаран а, 1илманан кхетаме тексташца а бен болх (х1ума довзаран декъехула долу г1уллакхаш).

Дешаран а, 1илманан кхетаме текстех болу юкъара кхетам. Шен маттахь и тексташ кхеташ т1еэцар. Ешначун чулацамца доьзначу хаттаршна жоьпаш далар. Хаамаш луш болу г1ирсийн хьаст санна дешаран, 1илманан кхетаме тексташ т1еэцар, царах кхеташ хилар. Дешаран, 1илманан кхетаме текстийн тема а, коьрта ойла а (идей) билгалъяр. Маь1нин чекхдевллачу дакъошка текст екъар, царна ц1е тиллар. Текстехь бахьанин-т1аьхьалонан з1енаш билгалъяр. Текстехь коьрта дешнаш билгалдар. Оцу коьртачу дешнашна т1е а тевжаш, текст юха-схьайийцар. Нохчийн дешнаш а, дешнийн цхьаьнакхетарш а, дийнна предложенеш а оьрсийн матте а, оьрсийн маттера нохчийн матте яха а хаар.

Исбаьхьаллин тексташца болх бар

Дешархочун х1ума довзаран декъехула долу г1уллакхаш Исбаьхьаллин текст вукху текстех къаьсташ хиларх кхетар. Текстан ц1е а, кортош а, чулацамца бозабеллачу юкъаметтигех кхеташ хилар. Текстан чулацамах лаьцна долчу хаттаршна жоьпаш далар. Меттан исбаьхьаллин г1ирсех пайда эцарца исбаьхьаллин текст юхасхьайийцар (юьззина, йоцца, хоржуш). Исбаьхьаллин текстан жанр, тема, коьрта ойла (идей), сюжет, д1ах1оттаман билгало (антитеза) къастор. Текст дакъошка екъар, х1ора декъан тема билгалъяр, коьрта дешнаш а, исбаьхьаллин васташ а къастор. Дакъошна ц1ерш тахка а, ц1еран предложенийн а, хаттарийн кепехь план х1отто а хаар. Турпалхойн дика а, ледара амалш билгалъяха а, персонажаша дечу г1уллакхашка, яздархочо еллачу характеристике хьаьжжина а мах хадо хууш хилар. И характеристика лучу хенахь персонажийн г1уллакхийн бахьанин-т1аьхьалонан з1енаш билгалъяхар. Ша дийриг турпалхочо иштта х1унда дира бохучух кхетар а, цу декъехь шена хетарг ала хаар а. Персонажана характеристика лучу хенахь интерьеро а, портрето а д1алоцу меттиг. Турпалхой а, цара ден г1уллакхаш а вовшашца дустар. Персонажийн къамел а, авторан текст а. Текстехь болу меттан исбаьхьаллин г1ирсаш ган а, ( эпитет, дустар, метафора) уьш мича 1алашонца юкъа балийна а хаар. Пейзаж а, исбаьхьаллин текстехь цо д1алоцу меттиг а. Хиламаш схьакъастор а, уьш вовшашца бустар а, цара синхаамна бен 1аткъам а. Теманашца цхьаьнайог1у оьрсийн а, нохчийн а исбаьхьаллин тексташ вовшашца юстар, царна т1ера юкъара а , башхадерг а къастор, меттан исбаьхьаллин г1ирсаш бустар.

Дешархочун кхоллараллин г1уллакхаш

Къастош ешар. Яххьашца ешар. Прозехь йолчу текстана инсценировка х1оттор. Ешначу исбахьаллин произведенин буха т1ехь шен текст кхоллар. Барта дешнашца суртдиллар. Изложени. Мини-сочинени. Нохчийн маттера дош, дешнийн цхьаьнакхетар, предложени оьрсийн матте а, оьрсийн маттера нохчийн матте а даккхар. Нохчийн барта кхоллараллера оьрсийн х1етал-металшца,кицанашца, аларшца маь1ница дог1урш лахар. Ша туьйранаш кхоллар (1амийнчаьрца дог1уш) къоман дахарехь дерг а, культурин бакъдерш юкъа а далош.

Нохчийн а, оьрсийн а литературийн тексташ кхоллар, церан юкъара дерг а, башха дерг а билгал а деш.

Берийн ешаран гуо

Нохчийн а, кхечу къаьмнийн барта кхоллараллин произведенеш, нохчийн а, кхечу къаьмнийн а классикийн тоьлла произведенеш, х1инцалерчу яздархойн произведенеш, исторически, 1илманан кхетаме, справочно-энциклопедически тексташ, фантастика.

Исбаьхьаллин текстийн герггарчу хьесапехь йолу тематика: вайн Даймахкаххий, нохчийн пачхьалкхан коьртачу шахьарххий, нохчийн пачхьалкхерчу халкъийн доттаг1аллеххий, вайн халкъан хьаналчу къинхьегамаххий, цо машарехьа латточу къийсамаххий, вайн г1аланеххий, яртеххий, 1аламаххий, дийнатехххий, акхаройххий, беран дахареххий, церан г1уллакхеххий, доттаг1аллеххий, цара баккхийнаш ларарххий, вовшашна накъосталла дарххий, тергонца хьажарххий, адамийн дийнаташца йолу юкъаметтигаххий, 1аламаххий, адамийн цуьнца йолчу юкъаметтигаххий, тайп-тайпанчу корматаллеххий, къинхьегамаххий, юкъарчу къахьегаран ирсаххий, г1иллакх-оьзданагаллех, эхь-бехках, ийманах лаьцна дийцаршший, стихотворенешший, статьяшший. Вайн дукхакъаьмнийн Боккха Даймохк.

Литературоведчески пропедевтика

Прозехь а, стихотворенин кепехь а долу къамел, уьш вовшех къасто хаар. Хьехархочун г1оьнца текстехь х1ара литературоведчески кхетамаш карон хаа: жанраш (фольклоран кегийра жанраш, халкъан а, литературни а туьйра, туьйра-кица, дийцар, стихотворени, сюжет, тема, д1ах1оттам (антитеза), коьрта ойла (идей), турпалхо (персонаж), куц-кеп (портрет), пейзаж, интерьер, синоним, антоним, эпитет, дустар, метафора, олицетворени, ритм, рифма. Гочдар.

Библиографически культура

Еша билгалйинчу книгаш юкъара книга харжа а, произведенин кортош а, аннотаци а схьалаха а, автор а, иллюстрацеш ехкина художник билгалван а хаар. Текстан чулацамера хиламаш а, иллюстрацеш вовшех буоза хаар.

Юьхьанцарчу школехь дешначул т1аьхьа дешархочун кхид1а а дешаре болу лаам а кхиъна болу, цуьнан къамелан а, ешаран культурин, литературни кхиаран а т1ег1а оьшучу бараме кхочу, уьш билгалдовлу х1окху хааршца:

-нохчийн меттан къамелан коьрта кепаш карайирзина хилар;

-тайп-тайпана тексташ вовшех къасто хаар (дешаран, 1илманан-кхетаме, исбаьхьаллин). Интеллектульни, синъоьздангаллин декъехь кхиархьама, гонахара дахар довзархьама дешаран, 1илманан-кхетаман, исбаьхьаллин текстийн маь1нех кхеташ хилар.

Исбаьхьаллин тексташца болх бар. Хаамбаран хьаст хиларан хьокъехь уьш т1еэцна ца 1аш, дешархочуьнгахь синъоьздангалла а, эстетически чам а кхиорехь и тексташ оьшуш хиларх кхетар. Исбаьхьаллин тексташна анализ яран билггала, литературни кхиарехь дешархошна т1аьхьа оьшур долу, хаарш карадерзор. Церан жанр, тема, идей, д1ах1оттаман кепаш, исбаьхьаллин суртх1отторан г1ирсаш къасто хаар.

-Х1ора къоман литература - культура кхиоран декъехь мехала г1ирс хиларх кхетар; нохчийн а, кхечу къаьмнийн исбаьхьаллин тексташ вовшашца юстарца церан юкъара дерг а, башхадерг къастор. Дешнаш, дешнийн цхьаьнакхетарш, предложенеш оьрсийн матте а, оьрсийн маттара нохчийн матте яха а хаар.

Оьшшу тоьшаллаш а далош, ша ешначу дешан искусствонпроизведенин а, искусствон кхечу говзарийн а мах хадо хаар.

Кхечу къомах волчу нийсархочуьнца диалог д1ахьочу хенахь цо дечу къамелах кхеташ, цуьнан культурин башхаллаш тидаме а оьцуш, г1иллакхе вистхила а, цо дуьйцург восе а ца дуьллуш, т1елаца а хаар.

Берийн-энциклопедически книгашца болх бан хаар.Юьхьанцарчу школашкахь шаьш еша лерина литература.

Халкъан барта кхолларалла. Барта кхоллараллин кегий жанраш

Халкъан тидамаш Кицанаш Х1етал-металш Чехкааларш Дагардарш

Наьрт-аьрстхойх лаьцна дийцарш Ц1инц1олаг а, наьрт-аьрстхо а. Ахархочун к1ант а, наьрт-аьрстхой а. Наьрт-аьрстхой а, декъаза стаг а.

Халкъан туьйранаш Чинг1аз К1ант а, ден шед а. Лулахой. Махана аьлла баркалла. Кхо газа-гуьзалг. Хьекъалан т1ай Бабин Ч1ирдиг Таллархо Х1иллане кхорб1елиг Борз

Исбаьхьаллин литература Кхечу къаьмнийн литература 1илманан литература

1. **Нохчийн меттан литературни ешаран урокан темийн хьесап**

**1 класс**

|  |  |  |
| --- | --- | --- |
| **№** | **Урокан чулацам** | **Сахьт** |
| **1-2** | Абат йовзийтар. Новкъахь.  Вайн школа. (Урок - кхетор ) | **2** |
| **3-6** | Ц1ера дийнаташ. З1акардаьхни. Акха дийнаташ. Вайн махкара олхазарш. (1аморан заняти) | **4** |
| **7-10** | Сагалматаш. Акха стоьмаш. Хасстоьмаш. Ахархойн г1ирсаш. (Урок – гайтам) | **4** |
| **11-12** | Ялташ. 1алам. Дийнан раж. Сурсаташ.  (1аморан заняти) | **2** |
|  | **Абатан мур-49с.** |  |
| **13-13** | Аьзнаш. Мукъа аз [а], элп Аа.  Мукъа аз [у], элп Уу. (1аморан заняти) | **2** |
| **15-16** | Мукъа аз [о], элп Оо.  Мукъа аз [и], элп Ии. (1аморан заняти) | **2** |
|  | **2-г1а чийрик-16с.** |  |
| **17-18** | Мукъаза зевне аз [л], элп Лл. Мукъаза зевне аз [м], элп Мм. (1аморан заняти) | **2** |
| **19-20** | Мукъаза къора аз [с], элп Сс.  Мукъаза зевне аз[р], элп Рр. (1аморан заняти) | **2** |
| **20-21** | Мукъаза къора аз [х], элп Хх  Мукъаза зевне аз [б], , элп Бб (1аморан заняти) | **2** |
| **22-23** | Мукъаза аз [д], элп Дд.  Мукъа элп Ее, аьзнаш [й], [э]. (1аморан заняти) | **2** |
| **24-25** | Мукъаза зевне аз [н], элп Нн.  Мукъаза къора аз [т], элп Тт. (1аморан заняти) | **2** |
| **26-27** | Мукъаза зевне аз [в], элп Вв  Мукъаза зевне аз [з], элп Зз. (1аморан заняти) | **2** |
| **28-29** | Мукъаза зевне аз [й], элп Йй.  Мукъаза къора аз [к], элп Кк. (1аморан заняти) | **2** |
| **30-31** | Мукъаза къора аз [п] , элп Пп  Мукъа аз [э] , элп Ээ. (1аморан заняти) | **2** |
|  | **3-г1а чийрик-20с.** |  |
| **32-33** | Мукъаза къора аз [ш] , элп Шш.  Мукъаза къора аз [ц] , элп Цц. (1аморан заняти) | **2** |
| **34-35** | Мукъаза зевне аз [І], элп I .  Элп ь. (1аморан заняти) | **2** |
| **36-37** | Аз [ъ], элп ъ.  Мукъаза къора аз [хь], элп Хь хь. (1аморан заняти) | **2** |
| **38-39** | Мукъаза къора аз [кх] , элп Кх кх.  Мукъаза къора аз [къ], элп Къкъ. (1аморан заняти) | **2** |
| **40-41** | Мукъаза зевне аз [г], элп Гг.  Мукъаза зевне аз [гІ] , элп Г1г1. (1аморан заняти) | **2** |
| **42-43** | Мукъа аз [аь] , элп Аь аь.  Мукъа аз [оь] , элп Оь оь. (1аморан заняти) | **2** |
| **44** | Мукъа аз [уь], элп Уьуь.  (1аморан заняти) | **1** |
| **45-46** | Мукъаза къора аз [ч], элп Чч.  Мукъаза къора аз [чІ], элп Ч1ч1.  (1аморан заняти) | **2** |
| **47-48** | Мукъаза къора аз [тІ], элп Т1т1.  Мукъаза зевне аз [ж], элп Жж. (1аморан заняти) | **2** |
| **49-50** | Мукъаза къора аз [хІ], элп Х1х1.  Мукъаза къора аз [кІ], элп К1к1. (1аморан заняти) | **2** |
| **51-52** | Мукъа элп Юю, аьзнаш [й], [у]  Мукъа элп Юьюь, аьзнаш [й], [уь]. (Урок – кхетор) | **2** |
|  | **4-г1а чийрик - 14с.** |  |
| **53-54** | Мукъа элп Яя, аьзнаш [й], [а]  Мукъа элп Яьяь, аьзнаш [й], [аь]. (Урок-кхетор) | **2** |
| **55-56** | Мукъаза къора аз [цІ], элп Ц1ц1  Мукъаза къора аз [пІ], элп П1п1. (1аморан заняти) | **2** |
| **57-58** | Мукъаза къора аз [ф] , элп Фф. (1аморан заняти) Мукъа аьзнаш [й], [о], элп Ёё. (Урок – кхетор) | **2** |
| **59-60** | Мукъаза къора аз [щ], элп Щщ.  Мукъа аз [ы], элп ы. (1аморан заняти) | **2** |
|  | **Абатал т1аьхьара мур-6с.** |  |
| **61-62** | Дикачу адаман г1иллакхаш. Деза дешнаш.  (Урок-кхетор) | **2** |
| **63-64** | Алфавит. Т1еч1аг1дар.  Вайн Даймохк. Соьлжа-Г1ала. (Урок-кхетор) | **2** |
| **65-66** | Вайн турпалхой: Кадыров Ахьмат-Хьаьжа, Нурадилов Ханпаша. (Урок-кхетор) | **2** |

**Нохчийн меттан литератури ешаран урокан темин хьесап 2класс**

|  |  |  |
| --- | --- | --- |
| **№** | **Урокан ц1е.** | **Сахьт** |
|
|  |
|  | **І чийрик-15 сахьт** |  |
|  | **Даймехкан lалам. Аьхке. Гуьйре. (6 сахьт)** |  |
| 1 | Аьхке дагалацар. | 1 |
| 2 | Чlерий дахар. | 1 |
| 3 | «Дог1а дар». | 1 |
| 4 | Гуьйренан тидамаш. Исама1ал Д. «Г1а» | 1 |
| 5 | В . Бианки «Чан к1орнеш лийчор». | 1 |
| 6 | Э. Мамакаев «Гуьйренан 1уьйре». | 1 |
|  | **Г1иллакх- оьздангаллех лаьцна. (10 сахьт)** |  |
| 7 | «Дений ,нанний дика хилар». Осеева В. «К1ентий.» | 1 |
| 8 | Мамакаев Э. «Нана.» | 1 |
| 9 | Осеева Валентина. «Йоккха стаг.» | 1 |
| 10 | Ц1ена хи. | 1 |
| 11 | Ц1ена хилий вай? | 1 |
| 12 | Харцлийна 1у. | 1 |
| 13 | Х1ума яар. | 1 |
| 14 | Пайхмара (Делера салам-маршалла хуьлда цунна) нийсонах лаьцна аьлларг. | 1 |
| 15 | Хатуев 1-Хь. «Г1иллакх.» | 1 |
| **2 чийрик-16 сахьт** |  |  |
| 16 | Дикаев Б. «Берашка-сайн доттаг1ашка.» | 1 |
|  | **Берийн дахар. (6 сахьт)** |  |
| 17 | Ж. Махмаев «Маликатан доттаг1ий». | 1 |
| 18 | Т. Ахмадова «Нура». | 1 |
| 19 | Муталибов З. «Дешархойн къийсадаларш.» | 1 |
| 20 | Гайсултанов 1. «Доллучун шен хан ю.» | 1 |
| 21 | Абубакарова П. «Дешнех ловза.» | 1 |
| 22 | Тест | 1 |
|  | **Вайн доттагlий-дийнаташ (8 сахьт)** |  |
| 23 | Х. Берсанов « Бексолтин алаша». | 1 |
| 24 | Ж. Махмаев «Ши к1еза». | 1 |
| 25 | Хь. Саракаев «Борзик». | 1 |
| 26 | Э. Мамакаев «Тхан пису». | 1 |
| 27 | Э. Мамакаев «Акхарой долчохь». | 1 |
| 28 | Ш.Макалов «Дехки дийна муха дисира». | 1 |
| 29 | А. Тапалаева «Массарна дерг- ловзар» | 1 |
| 30 | Хь. Саракаев «Х1орш х1ун ю?» | 1 |
|  | **Болх-доккха хазахетар…(7 сахьт)** |  |
| 31 | З.Муталибов «Муьлхха а болх оьшуш бу». | 1 |
|  | **3 чийрик-21сахьт** |  |
| 32 | Ж.Махмаев «Маликат» | 1 |
| 33 | Тест. | 1 |
| 34 | l.Гайсултанов «Пхьола». | 1 |
| 35 | Д.Кагерманов «Говзанчаш» | 1 |
| 36 | Х. Ошаев «Ши накъост». | 1 |
| 37 | Г.Балл «Цхьанаметтехь ца соцу мало». | 1 |
|  | **1а (7 сахьт)** |  |
| 38 | 1.Мамакаев «lа». | 1 |
| 39 | Э.Мамакаев « Керла шо» | 1 |
| 40 | Туьйра «1аьнан оьгlазло» | 1 |
| 41 | Ж. Махмаев « Салазаш хахкар» | 1 |
| 42 | Хь. Саракаев «Дарц» | 1 |
| 43 | Д.Кагерманов «Гlура –дада». | 1 |
| 44 | Хь. Саракаев «Х1ара маца хуьлу» | 1 |
|  | **Вайн Даймохк (4 сахьт)** |  |
| 45 | «Нефтах хlун йоккху?» | 1 |
| 46 | 1.Кусаев « Сан г1ала» | 1 |
| 47 | «Хиш».«Вайн хиш чохь хуьлу чlерий» | 1 |
| 48 | Ж.Махмаев « Машар» | 1 |
|  | **Бlаьсте, бlаьсте еъна кхечи! (10 сахьт)** |  |
| 49 | Х.Сатуев « Вайн бераш» | 1 |
| 50 | Л.Толстой « Б1аьсте» | 1 |
| 51 | Хь.Саракаев «Х1ун ю иза?» | 1 |
| 52 | 1.Гайсултанов «Б1аьста хьуьнхахь» | 1 |
|  | **4 чийрик-16 сахьт** |  |
| 53 | Д. Кагерманов «Алкханчаш» | 1 |
| 54 | В.Бианки «Пхьагалдитта тlехь». | 1 |
| 55 | Тест | 1 |
| 56 | «Муха дlадогlа деза синтар» | 1 |
| 57 | Д.Кагерманов «Со а воьду» | 1 |
| 58 | Н.Носов «Хорсамах лаьцна» | 1 |
|  | **Нохчийн халкъан барта кхолларалла (3 сахьт)** |  |
| 59 | Цициггий, дахкий. | 1 |
| 60 | «Кицанаш. Хlетал-металш. | 1 |
| 61 | Чехкааларш. Дагардарш | 1 |
|  | **Халкъан туьйранаш (7 сахьт)** |  |
| 62 | «Майра пхьагал» | 1 |
| 63 | « Цаьпцалггий, зингаттий» | 1 |
| 64 | «Газа-гуьзалггий, сира борззий» | 1 |
| 65 | « Зуй, пхьагаллий» | 1 |
| 66 | « Борззий, цхьогаллий, ломмий» | 1 |
| 67 | « Цхьогаллий,пхьагаллий» | 1 |
| 68 | Тест. | 1 |

**Нохчийн меттан литератури ешаран урокан темин хьесап 3класс**

|  |  |  |
| --- | --- | --- |
| **№** | **Урокан чулацам** | **Сахьт** |
|  | **1-г1а чийрик (16 с.)**  **«Даймехкан косташ» (2 с.)** |  |
| 1 | А.Сулейманов. «Даймехкан косташ» | 1 |
| 2 | Ш.Арсанукаев «Б1ешарийн къийсам» | 1 |
|  | **«Аьхке а, гуьйре а» (11 с.)** |  |
| 3 | Ш.Арсанукаев «Аьхкенан  1уьйре» | 1 |
| 4 | М.Сулаев «Дог1а деанчул т1аьхьа» | 1 |
| 5 | Д.Кагерманов «Аьхке» | 1 |
| 6 | З. Муталибов «Оха болх а бо, деша а доьшу» | 1 |
| 7 | Классал арахьара ешар «Даймохк»  Ж.Махмаев «Мангалкомарш» | 1 |
| 8 | Хь. Хасаев «Комаьрша хьун» | 1 |
| 9 | Хь. Осмиев « Гуьйре» | 1 |
| 10 | Х. Эдилов « Гуьйре» | 1 |
| 11 | Хь. Хасаев«Гуьйре т1екхочуш» | 1 |
| 12 | Д.Кагерманов «Г1арг1улеш» | 1 |
| 13 | Э. Мамакаев. «Гуьйренан суьрташ» | 1 |
|  | «**Вайн Даймохк» (4 с.)** |  |
| 14 | Классал арахьара ешар «Лаьмнаш»  Вайн республика. | 1 |
| 15 | **Тестировани 1-чу чийрикан** | 1 |
| 16 | Д. кагерманов «Сан Кавказ» | 1 |
|  | **2-г1а чийрик (17с.)** |  |
| 17 | Рашидов Шаид «Даймахке безам» | 1 |
|  | **«1алам ларбар-иза Даймохк ларбар ду» (6 с.)** |  |
| 18 | М. Пришвин «Сан Даймохк» | 1 |
| 19 | Р.Ахматова «Эвлахь»1 | 1 |
| 20 | Хь.Хасаев «Бен» | 1 |
| 21 | Классал арахьара ешар «Ишкола»  Хь.Саракаев «Асвадан адамалла » | 1 |
| 22 | 1.Гайсултанов «Экскурси» | 1 |
| 23 | Хь.Хасаев «Бохам» | 1 |
|  | **«Берийн дахар» (9 с.)** |  |
| 24 | Хь. Саракаев «Тхойшинна эсий дажо лаьа» | 1 |
| 25 | Ж. Махмаев «Коран ангали» | 1 |
| 26 | Гайсултанов 1. «Яраг1и» | 1 |
| 27 | Классал арахьара ешар «Нохчичоь»  Хь. Саракаев «Говзанчаш» | 1 |
| 28 | 1. Чантиев «Стенна вара Мурад г1айг1ане» | 1 |
| 29 | З. Муталибов «Мустапан каранаш» | 1 |
| 30 | Д. Кагерманов «Мазлаг1ехь» | 1 |
| 31 | **Тестировани 2-чу чийрикан** | 1 |
| 32 | 1.Гайсултанов «Уггар   мехалниг» | 1 |
|  | **«Даймохк вайн къинхьегамца хестабо» (5с.)** |  |
| 33 | М. Сулаев «Лаьттана т1ехь ваьшна т1ера декхарш» | 1 |
|  | **3-г1а чийрик (19 с.)** |  |
| 34 | Кл.арахьара ешар «Хазахетар»  Р. Нашхоев «Соьга  юха а хабар дийцало» | 1 |
| 35 | Ш. Арсанукаев «Сан йиша» | 1 |
| 36 | Т. Закаев«Сох а хир  ву г1ишлоярхо» | 1 |
| 37 | М. Ахмадов «Асарахь» | 1 |
|  | **«1а» (13 с.)** |  |
| 38 | М. Сулаев«Лайн чимаш» | 1 |
| 39 | М. Сулаев «1а дулуш» | 1 |
| 40 | Хь. Хасаев «Хьуьнхахь 1а» | 1 |
| 41 | Ж. Махмаев «Ло деана»  Классал арахьара ешар «1а» | 1 |
| 42 | «1аьнан хьаша »  Д. Кагерманов | 1 |
| 43 | «1аьнан хьаша »  Д. Кагерманов | 1 |
| 44 | 1.Мамакаев«1а» | 1 |
| 45 | 1.Гайсултанов «Цергков» | 1 |
| 46 | 1.Гайсултанов «Цергков» | 1 |
| 47 | Ш. Рашидов «1ай» | 1 |
| 48 | Хь.Саракаев «Дуьххьарлера хуьнар» | 1 |
| 49 | Ш.Арсанукаев«1аьнан  суьйре» | 1 |
| 50 | 1. Чантиев. «1аьнан а , аьхкенан а  хилла  къовсам» | 1 |
|  | **Б1аьсте йог1у, б1аьсте йог1у (13 с.)** |  |
| 51 | **Тестировани 3-чу чийрикан** | 1 |
| 52 | М. Сулаев «Б1аьстенца дека лаьттан зевне илли» | 1 |
|  | **4-г1а чийрик (16с.)** |  |
| 53 | 1. Гайсултанов «Б1аьсте т1ейог1уш» | 1 |
| 54 | 1.Мамакаев «Б1аьстенан  юьхь» | 1 |
| 55 | М.Сулаев «Б1аьсте». | 1 |
| 56 | Б.Саидов «Барх1алг1а март» | 1 |
| 57 | Хь.Саракаев «Мамина совг1ат» | 1 |
| 58 | Хь. Хасаев «Хьуьна акхарой б1аьсте» | 1 |
| 59 | Хь. Сатуев. «Б1аьсте йог1у» | 1 |
| 60 | Гайсултанов 1. «1алам хаздан деза» Классал арахьара ешар «Б1аьсте» | 1 |
| 61 | Хь.Хасаев «Зевне хьеший» | 1 |
| 62 | Хь.Сатуев «Б1аьстенан  дог1а» | 1 |
| 63 | Д.Кагерманов «Арахь» | 1 |
|  | **«Халкъан барта кхолларалла» (5 с.)** |  |
| 64 | Туьйра «Бабин Ч1ирдиг» | 1 |
| 65 | Шира дийцарш «Ден весет» | 1 |
| 66 | **Тестировани 4-чучийрикан** | 1 |
| 67 | «Бекхам» | 1 |
| 68 | «Тешам боцу лулахой» | 1 |

**Нохчийн меттан литератури ешаран урокан темин хьесап 4класс**

|  |  |  |
| --- | --- | --- |
| №  п/п | Тема уроков | к/ч |
|
|  | **1 чийрик ( 20 с.)**  **«Хьомечу 1аламан суьрташ» ( 8 с.)** |  |
| 1-2 | Хасаев Хь. «Беркате аьхке».  Сулейманова Зайнап «Аьхкенан сурт».  ***(1аморан заняти)*** | 2 |
| 3-4 | Мамакаев 1. «Дагалецамаш». Сулейманова З. «Ч1ег1ардиг». ***(1аморан заняти)*** | 2 |
| 5-6 | М.Мамакаев «Гуьйре» Хьасан Хасаев «Шийла 1уьйре» | 2 |
| 7 | Ш. Окуев «Гуьйре». | 1 |
| 8 | Темина хаттарша,т1едахкарш. | 1 |
|  | **«Вайн Даймехкан д1адаханчунна т1ера»-12с** |  |
| 9 | ***Кл. ар. еш. « Хьомечу 1аламан суьрташ»***  **Вайн Даймехкан д1адаханчунна т1ера** | 1 |
| 10-11 | Илли «Таймин Биболатан илли».  ***(Урок – кхетор)*** | 2 |
| 12 | Дийцар «Эла Мусосттий, Адин Сур-хой» 1 кийсак.  ***(Урок – кхетор)*** | 1 |
| 13 | **Тест** | 1 |
| 14-15 | Дийцар «Эла Мусосттий, Адин Сур-хой» 2 кийсак. | 2 |
| 16 | Дийцар «Астаг1а Тимар». | 1 |
| 17-18 | Гайсултанов 1. «Юург ца хилча»  ***(Урок – кхетор)*** | 2 |
| 19-20 | «Къонах хьанах олу?». 1амийнарг т1еч1аг1даран урок ***(Урок – кхетор)*** | 2 |
|  | **2 -г1а чийрик-15с**  **«Вайн республика Нохчийчоь»-6с** |  |
| 21-22 | Баширов В. «Сан хьоме Нохчийчоь»,  Т.Ахмадова «Декалахь Сан Илли» | 2 |
| 23-24 | Яшуркаев С. «Пасха».  ***(Урок – кхетор)*** | 2 |
| 25-26 | Ахмадов Муса «Нохчийн хиш» | 2 |
|  | **Вайга туьйранаша кхойкху-9с** |  |
| 27-28 | Туьйра «Муьлха йоккха хилла?». Чантиев 1. «Хьекъал тоьлла». ***(Урок – кхетор)*** | 2 |
| 29-30 | Дадуев А. «Мара бойна Салман»  1 кийсак. ***(Урок – кхетор)*** | 2 |
| 31-32 | Туьйра «Къоьллел хьекъал тоьлла».  ***(Урок – кхетор)*** | 2 |
| 33 | **Тест** | 1 |
| 34-35 | Джамалханов З. «Хьекъалдолу йо1 а, кхиэлахо» 1 кийсак. Джамалханов З. «Хьекъалдолу воккха-стаг а, къиза эла а».  ***(Урок – кхетор)*** | 2 |
|  | **3-г1а чийрик- 18 сахьт** |  |
|  | **Нохчийн къоман баккхийн яхдархой**-12с. |  |
| 36-37 | Бадуев С.С. «Со кхин хьуна декхар дац». Бадуев  ***(Урок – кхетор)*** | 2 |
| 38-39 | Бадуев С.С. «Дуьйлало». Мамакаев М.А. «Хьуьнхахь». ***(Урок – кхетор)*** | 2 |
| 40-41 | Мамакаев 1.Ш. «Даймохк».  ***(Урок – кхетор)*** | 2 |
| 42-43 | Гайсултанов 1.Э. «Диканиг» 1 кийсак.  ***(Урок – кхетор)*** | 2 |
| 44-45 | Гайсултанов 1.Э. «Цунна х1унда хаьа дерриге а» 1 кийсак.  ***(Урок – кхетор)*** | 2 |
| 46-47 | Эдилов Х.Э. «Ло дог1уш».  ***(Урок – кхетор)*** | 2 |
|  | **«Сийлах-доккхачу зеран муьрехь»( 4 с.)** |  |
| 48 | Хь.Саракаев «Синтем боцу денош» | 1 |
| 49-50 | 1.Зайнутдинов «К1ентан дуьхьа» ***(Урок – кхетор)*** | 2 |
| 51 | **Тест** | 1 |
|  | **«Болх бе, халкхан дуьхьа ваха»-10с** |  |
| 52-53 | Гайсултанов 1. «Юхаверза йиш яц»  ***(Урок – кхетор)*** | 2 |
|  | **4-г1а чийрик - 15 сахьт.** |  |
| 54-55 | Х-А.Берсанов «Жима Зарет» | 2 |
| 56-57 | Гайсултанов 1. «Совг1аташ».  ***(Урок – кхетор)*** | 2 |
| 58-59 | 1.Гайсултанов «Ч1ег1ардиган бен» | 2 |
| 60-61 | С.Гацаев «Эх1, хьо мерза илли!» З.Джамалханов «8-г1а март» | 2 |
|  | **«Б1аьсте ю т1ейог1ург…» ( 7с.)** |  |
| 62-63 | Ш.Рашидов «Ахьа суна гечделахь» | 2 |
| 64-65 | 1.Мамакаев «Б1аьстенан 1уьйре» | 2 |
| 66 | **Тест** | 1 |
| 67 | Зайнап Сулейманова «Зу халхайолу» | 1 |
| 68 | 1амийнарг т1еч1аг1даран урок | 1 |